Η αδειοδότηση των ιδιωτικών τηλεοπτικών σταθμών: μια ερμηνεία του άρθρου 15 παρ. 2 του Συντάγματος με αφορμή το διαγωνισμό του 2016 για τις τηλεοπτικές άδειες
Creators: name: Χαϊκάλη, Διονυσία Ιωάννη
Publisher: name: Aristotle University of Thessaloniki
Year: 2018
Subjects: Ραδιοτηλεοπτικές άδειες
Αρμοδιότητες Εθνικού Ραδιοτηλεοπτικού Συμβουλίου (ΕΣΡ)
Άρθρο 15 του Συντάγματος
Βroadcasting licenses
Powers of National Radio and Television Council
Article 15 of the Constitution

description: Σκοπός της παρούσας διπλωματικής εργασίας αποτελεί η ερμηνεία του άρθρου 15 παρ. 2 του Συντάγματος με αφορμή τον διεξαχθέντα το 2016 διαγωνισμό για τις ραδιοτηλεοπτικές άδειες. Ειδικότερα, εξετάζεται ένα μόνο από τα πλείστα ζητήματα συνταγματικότητας που αναδύθηκαν με την προσθήκη του άρθρου 2Α στο ν. 4339/2015, αυτό της απάλειψης των αρμοδιοτήτων του Εθνικού Συμβουλίου Ραδιοτηλεόρασης (ΕΣΡ) στο πλαίσιο της αδειοδοτικής διαδικασίας και της μεταφοράς αυτών στον Υπουργό Επικρατείας. Τα ερωτήματα στα οποία επιχειρείται να δοθεί απάντηση στην παρούσα εργασία είναι, μεταξύ άλλων, τα ακόλουθα: α) Είναι το ΕΣΡ, κατ’ αποκλειστικότητα, αρμόδιο για την άσκηση, στο σύνολό του, του άμεσου έλεγχου του κράτους στη ραδιοτηλεόραση ή το Σύνταγμα κατοχυρώνει μόνον ένα πυρήνα αποκλειστικών αρμοδιοτήτων της ανεξάρτητης αρχής; β) Αν ισχύει το τελευταίο, είναι το ΕΣΡ αποκλειστικά αρμόδιο για τη διεξαγωγή του διαγωνισμού και τη χορήγηση των ραδιοτηλεοπτικών αδειών; γ) Είναι συνταγματικώς υποχρεωτική η ανάθεση κανονιστικών αρμοδιοτήτων στο ΕΣΡ; δ) Ακόμα κι αν υποθέσουμε ότι το ΕΣΡ είναι εκ του Συντάγματος αποκλειστικά αρμόδιο για τη χορήγηση των τηλεοπτικών αδειών, είναι συνταγματικά ανεκτή κατ’ επίκληση του δικαίου της ανάγκης, η άσκησή τους από τον αρμόδιο Υπουργό; Οι απαντήσεις στα ως άνω ερωτήματα αναζητώνται στις προθέσεις του συντακτικού και κοινού νομοθέτη, όπως αυτές αποτυπώνονται στις εργασίες της Αναθεωρητικής Βουλής του 2001 και στη διαμορφωθείσα νομοθετική πρακτική, καθώς και στις θέσεις της θεωρίας και της νομολογίας αναφορικά με την ερμηνεία του άρθρου 15 παρ. 2 του Συντάγματος. Σημειώνεται ότι της ανωτέρω αναζήτησης προηγείται ένα διακριτό κεφάλαιο, το οποίο αφιερώνεται στην καταγραφή του χρονικού του τριακονταετούς παράνομου καθεστώτος της ιδιωτικής τηλεόρασης έως τη ψήφιση του ν. 4339/2015
description: Σκοπός της παρούσας διπλωματικής εργασίας αποτελεί η ερμηνεία του άρθρου 15 παρ. 2 του Συντάγματος με αφορμή τον διεξαχθέντα το 2016 διαγωνισμό για τις ραδιοτηλεοπτικές άδειες. Ειδικότερα, εξετάζεται ένα μόνο από τα πλείστα ζητήματα συνταγματικότητας που αναδύθηκαν με την προσθήκη του άρθρου 2Α στο ν. 4339/2015, αυτό της απάλειψης των αρμοδιοτήτων του Εθνικού Συμβουλίου Ραδιοτηλεόρασης (ΕΣΡ) στο πλαίσιο της αδειοδοτικής διαδικασίας και της μεταφοράς αυτών στον Υπουργό Επικρατείας. Τα ερωτήματα στα οποία επιχειρείται να δοθεί απάντηση στην παρούσα εργασία είναι, μεταξύ άλλων, τα ακόλουθα: α) Είναι το ΕΣΡ, κατ’ αποκλειστικότητα, αρμόδιο για την άσκηση, στο σύνολό του, του άμεσου έλεγχου του κράτους στη ραδιοτηλεόραση ή το Σύνταγμα κατοχυρώνει μόνον ένα πυρήνα αποκλειστικών αρμοδιοτήτων της ανεξάρτητης αρχής; β) Αν ισχύει το τελευταίο, είναι το ΕΣΡ αποκλειστικά αρμόδιο για τη διεξαγωγή του διαγωνισμού και τη χορήγηση των ραδιοτηλεοπτικών αδειών; γ) Είναι συνταγματικώς υποχρεωτική η ανάθεση κανονιστικών αρμοδιοτήτων στο ΕΣΡ; δ) Ακόμα κι αν υποθέσουμε ότι το ΕΣΡ είναι εκ του Συντάγματος αποκλειστικά αρμόδιο για τη χορήγηση των τηλεοπτικών αδειών, είναι συνταγματικά ανεκτή κατ’ επίκληση του δικαίου της ανάγκης, η άσκησή τους από τον αρμόδιο Υπουργό; Οι απαντήσεις στα ως άνω ερωτήματα αναζητώνται στις προθέσεις του συντακτικού και κοινού νομοθέτη, όπως αυτές αποτυπώνονται στις εργασίες της Αναθεωρητικής Βουλής του 2001 και στη διαμορφωθείσα νομοθετική πρακτική, καθώς και στις θέσεις της θεωρίας και της νομολογίας αναφορικά με την ερμηνεία του άρθρου 15 παρ. 2 του Συντάγματος. Σημειώνεται ότι της ανωτέρω αναζήτησης προηγείται ένα διακριτό κεφάλαιο, το οποίο αφιερώνεται στην καταγραφή του χρονικού του τριακονταετούς παράνομου καθεστώτος της ιδιωτικής τηλεόρασης έως τη ψήφιση του ν. 4339/2015